Aga ikka on see unenäo India siinsamas, kõik tajud on veel sellest hõivatud. Tuppa tulles tahaks kuulata oma kunagi suvaliselt ostetud mantrate plaate (ei tea tõesti, mis nimelised mantrad need seal peal on, karbid on ära  kadunud, ja mis vahet seal on, aastatega on need lihtsalt su ihu sisse imbunud suurest kuulamisest)… aga tead, et see kuulamine teeks praegu meele liiga nukraks. Igatsus. Kuigi mantrad on hoopis Singapurist ostetud, aga sinu jaoks on need seotud selle suure-suure-igatsusega, mis sind kunagi Indiasse viia, siis kui sa kõigest ja kõigeks vaba olid…